**Հիմնավորում**

«Հայաստանի Հանրապետության կառավարության 2017 թվականի սեպտեմբերի 28-ի թիվ 1371-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի նպատակը 2024 թվա­­կանի մայիսի 22-ին ՀՀ ազգա­յին ժողովի կողմից ըն­դուն­ված՝ «Հայաս­տանի Հան­րա­պե­տու­թյան հարկային օրենսգրքում փոփոխու­թյուն­ներ կատա­րելու մասին» ՀՕ-229-Ն ՀՀ օրենքի կիրար­կումն ապահովելն է:
2. **Կարգավորման հարաբերությունների ներկա վիճակը և առկա խնդիրները.** Վերո­նշյալ օրենքով փոփոխություններ են կատարվել ՀՀ հարկային օրենս­գրքի (այսուհետ՝ Օրենս­գիրք) 159-րդ հոդվածի 4-րդ մասում և շահաբաժինների տեսքով ստացվող եկամուտները դրանց ստաց­ման հարկային տարվա ընթացքում շահաբաժին վճարող ՀՀ ռեզիդենտ նույն կազ­մա­կեր­պու­թյան կանոնադրական կամ բաժնեհավաք կապիտալում օրենսդրությամբ սահմանված կար­գով ներդնելու դեպքում ներդրված գումարների փոխհատուցման համակարգից օգտվելու առու­մով սահմանափակումներ են սահմանվել:

Մասնավորապես, սահմանվել, որ պետական բյուջեից փոխհատուցում չի կատարվում, եթե շահաբաժին վճարող ՀՀ ռեզիդենտ կազմակերպությունը 2025 թվա­­կանի հունվարի 1-ից հետո ընկած հաշվետու ժամանակաշրջանների գործունեության արդ­յունք­ներով ձևավորվող շահույ­թից բաշխվող շահաբաժիններից վճարված եկամտային հարկի փոխ­հատուցման դիմումները հար­կային մարմին ներկայացնելու օրը ներառող հարկային տարվա և (կամ) նախորդ հարկային տարվա ընթացքում ունեցել է անբողոքարկելի դարձած ստուգ­­­ման կամ այլ վարչական ակտով արձա­նագրված՝

1) Օրենսգրքի 408-րդ կամ 410-րդ կամ 415-րդ հոդվածի պահանջներից որևէ մեկով խախ­տում,

2) Օրենսգրքի 412-րդ հոդվածի պահանջների երկու և ավելի անգամ խախտում,

3) Օրենսգրքի 416-րդ հոդվածի պահանջների երեք և ավելի անգամ խախտում։

Խնդիրը կայանում է նրանում, որ շահաբաժինների տեսքով ստացվող եկամուտներից վճար­­­­ված եկամտային հարկի գումարների փոխհատուցումն իրա­կա­նացնելու համար անհրա­ժեշտ է համապատասխան փոփոխություններ կատա­րել նաև շահաբաժիններից վճարված եկա­մ­տային հարկի գումարները պետական բյուջեից փոխհատուցելու կարգում՝ ՀՀ կառա­վա­րության 2017 թվականի սեպտեմբերի 28-ի թիվ 1371-Ն որոշման մեջ:

1. **Առկա խնդիրների առաջարկվող լուծումները.** Նախագծով առաջարկվում է ՀՀ կառա­վա­րության 2017 թվականի սեպտեմբերի 28-ի թիվ 1371-Ն որոշումը համապատաս­խանեց­նել ՀՀ հար­կային օրենսգրքի 159-րդ հոդվածի 4-րդ մասում կատարված փոփոխություններին:
2. **Կարգավորման առարկան.** Նախագծի կարգավորման առարկան ՀՀ կառավարության 2017 թվականի սեպտեմբերի 28-ի թիվ 1371-Ն որոշմամբ սահմանված՝ շահաբաժինների տեսքով ստացվող եկամուտները դրանց ստացման հարկային տարվա ընթացքում շահաբաժին վճարող` ՀՀ ռեզիդենտ նույն կազմակերպության կանոնադրական կամ բաժնեհավաք կապիտալում օրենս­դրությամբ սահմանված կարգով ներդնելու դեպքում այդ շահա­բաժիններից վճարված եկա­մտային հարկի գումարները պետական բյուջեից փոխ­հատու­ցելու ընթացակարգն է:
3. **Նախագծի մշակման գործընթացում ներգրավված ինստիտուտները և անձինք.** Նախա­­գի­ծը մշակվել է ՀՀ ֆինանսների նախարարության կող­­մից:
4. **Իրավական ակտի ընդունման արդյունքում ակնկալվող արդյունքը.** Նախա­գծի ընդուն­­­­­­­­­­­­­­­­­­­­­­­­­­­­ման արդ­յուն­­քում ակնկալվում է ՀՀ կառավարության 2017 թվականի սեպտեմբերի 28-ի թիվ 1371-Ն որոշումը համա­պա­տասխանեցնել՝ Օրենսգրքի 159-րդ հոդվածի 4-րդ մասում կատար­­ված փոփոխություններին:

Նախագծի ընդունումը լրացուցիչ ֆինանսական միջոցների անհրա­ժեշ­տու­թյուն չի առա­ջաց­­­նում, իսկ դրա ընդուն­­մամբ պայմանավորված՝ պե­տա­­կան բյուջեի եկա­­մուտ­­ների նվա­­զե­­ցում կամ ծախ­­­­սերի ավելա­ցում տեղի չի ունենա:

1. **Կապը ռազմավարական փաստաթղթերի հետ. Հայաստանի վերափոխման ռազ­­մա­վա­րություն 2050, Կառավարության 2021-2026թթ. ծրագիր, ոլորտային և/կամ այլ ռազ­­մա­վա­րություններ․**

Նախագիծը բխում է Կառավարության 2021-2026 թվականների ծրագրի 6.8-րդ «Հարկա­բյու­­­ջետային քաղաքականություն» մասով սահմանված քաղաքականության ուղղություններից, ըստ որի միջազգային փորձին համապատասխան ներդրվելու են հարկային պլանավորման չարա­­շահման կանխարգելման կանոններ։